# Vostè és aquí

Vostè és aquí és el vuitè àlbum (el setè d'estudi) del grup mallorquí Antònia Font. Va ser presentat en directe dia 14 de setembre de 2012 al Mercat de Música Viva de Vic, i llançat a la venda el dia 9 d'octubre del mateix any. Dia 18 de setembre, es presentà el primer single del disc: Per jo i tots els ciclistes.
L'àlbum conté 40 cançons diferents, moltes més que qualsevol altre àlbum del grup. El motiu és que la majoria de cançons són bastant més curtes que habitualment, una innovació en l'estil habitual. El disc, que representa un recorregut en metro on cada cançó n'és una parada, conté tres "recorreguts", AF1, AF2 i AF3, cada una amb un estil diferent.
Inicialment, el disc va ser tot un èxit, situant-se a la tercera posició d'àlbums més venuts d'Espanya la setmana del seu llançament. Tanmateix, va anar descendint progressivament, i l'última setmana de 2012 estava a la posició 91. Per part dels crítics, l'àlbum va obtenir generalment crítiques positives, la gran majoria alabant la seva originalitat i la qualitat de cançons com N'Angelina o Per jo i tots els ciclistes, però alhora criticant la "incompletesa" d'altres i l'absència de cançons emblemàtiques com les d'altres àlbums del grup.
La cançó Leyenda negra és l'única del disc que no està acreditada a Joan Miquel Oliver, la qual és una versió del tema del grup mallorquí Tots Sants que du el mateix títol. La lletra és de Xavier Ramis.

## Cançons

    AF1
       1. Sol de taronges
       2. Per jo i tots es ciclistes
       3. Sa casa des carboner
       4. Poesies malversades
       5. Nous partons pour la France
       6. Blood, devastation, death, war and horror
       7. A cada mà una maleta
       8. S'alegria des conill
       9. Vostè és aquí
       10. Zoom
       11. Punyeta món
       12. Esperant assegut
       13. Quinze quaranta
       14. Aram
       15. N'Angelina
    AF2
       16. Canta a sa dutxa mi niña
       17. Camins de plàstic
       18. Búnquers de plom a mitjanit
       19. Leyenda negra
       20. Abraçades són pastilles
       21. Sentinella
       22. Ballarines de ballet
       23. Llops i balenes
       24. Meduses
       25. Per què vaig venir
       26. A Metròpolis
       27. Goril·les vestits
    AF3
       28. Un hiver à Majorque
       29. Aquest
       30. Off with his head
       31. Jugam a ciclops
       32. Fanfàrria
       33. Neutrins
       34. Serpentines esquinçades
       35. Colors passant cristalls
       36. Cartes de ramiro
       37. Los devoró la selva
       38. Son Bonet estava controlat
       39. Santa Claus
       40. Polaris

## Intèrprets

* Pau Debon: veu
* Joan Miquel Oliver: guitarres i cors
* Jaume Manresa: piano i teclats
* Joan Roca: Baix elèctric
* Pere Debon: Bateria
* Delfí Mulet: banjo a Camins de plàstic

## Crèdits

* Música i lletra: Joan Miquel Oliver
* Gravat a Tort 32 i Santa Clara per Joan Miquel Oliver
* Mesclat a Santa Clara i masteritzat a Swing per Toni Pastor
* Disseny gràfic: Carles Llull Verd
* Produït per Jaume Manresa i Joan Miquel Oliver
* Agraïments: Teatre de Porreres
* Edita: Robot Innocent Companyia Discogràfica

## Referències

* 1 2 «AntòniaFont.com - El "vostè és aquí " ja a les botigues». Arxivat de l'original el 2012-10-21. [Consulta: 13 octubre 2012].
* ↑ «AntòniaFont.com - Vostè és aquí». Arxivat de l'original el 2012-10-21. [Consulta: 10 octubre 2012].
* ↑ «AntòniaFont.com - Nou single a la venda». Arxivat de l'original el 2012-10-21. [Consulta: 10 octubre 2012].
* ↑ Promusicae - Top 100 Álbumes. Setmana 41.
* ↑ Promusicae - Top 100 Álbumes. Setmana 52.